Ekspozitë e re shkencore
Hapet qendra dhe ekspozita e re shkencore për adoleshentët në Muzeun Kombëtar Smithsonian të Historisë Natyrore
Mësuesit amerikanë po hasin probleme se si t’i mbajnë nxënësit e tyre të interesuar në lëndët shkencore. Muzeu Kombëtar Smithsonian i Historisë Natyrore ka paraqitur një mënyrë të re: një qendër mësimi dhe ekspozitë të veçantë për adoleshentët. Studentët nga zona e Uashingtonit ndihmuan me zhvillimin e ekspozitës, e cila gërsheton shkencën dhe artin dhe mësuesit inkurajohen t’i dërgojnë atje nxënësit e tyre. Ndërsa disa nxënës mësojnë rreth kockave të njeriut, të tjerë po krijojnë forma jashtëtokësore. Dhe Beni e Nate po përdorin një mikroskop. Këta vullnetarë janë ndër nxënësit e parë që testojnë një ekspozitë të re interaktive të projektuar përkatësisht për grupmoshën e tyre. Qendra, e quajtur Q? urius, përmban ekranë që mund të përdoren nga ata. Ajo kombinon teknologjitë më të reja dhe pajisje shkencore me më shumë se 6,000 objekte fizikë dhe dixhitalë. Shumë nga nxënësit kanë zgjedhur të preferuarit e tyre. Nxitja e shqisave është objektivi kryesor i ekspozitës. Olivia Persons është një nga 7 adoleshentë, që ndihmuan me zhvillimin e vendit. Asaj i pëlqen laboratori i antropologjisë mjekoligjore. Shari Werb është drejtuesja e arsimimit dhe informimit në muze dhe nëna e Benit. Dhe kinemaja e qendrës është projektuar për të shfaqur pamje nga satelitët në qendra kërkimore në botë, duke lejuar shkencëtarët e rinj të bashkëveprojnë me ekspertë të fushës. Qendra e mësimit Q? urius është një ekspozitë e përhershme dhe do të zhvillohet për të mbajtur publikun e saj të interesuar dhe të angazhuar.